દિયરના પ્રેમમાં અંધ પત્નીએ પ્રેમી દિયરની મદદથી દારૂના નશામાં ચૂર પતિને ફાંસો આપીને હત્યા કર્યાના બનાવમાં પોસ્ટમોર્ટ રિપોર્ટમાં નવો ફણગો ફૂટ્યો છે. ભાભીને પામવા ઓરમાન ભાઇની ઠંડા કલેજે હત્યા કરનાર અજય રાજકુમારે ભાઇની લાશને નાળામાં ફેંકી દીધી હતી. પરંતુ ભાઇ હજી જીવતો હોવાની શંકાથી માથામાં પથ્થર મારીને તેના રામ રમાડી દીધા હતા. મૃતકના પિતાએ પુત્ર,પુત્રવધુ સામે ફરિયાદ નોંધાવતા પોલીસે બન્નેની ધરપકડ કરી હતી. હત્યા કઇ રીતે કરી અને લાશનો નિકાલ કઇ રીતે કર્યો એ જાણવા બન્ને પાસે શુક્રવારે ઘટનાનું રિહર્સલ કરાવાશે.